આ ફરિયાદ કરનારા એક્ટિવિસ્ટ પૃથ્વી મહાસ્કેએ આ ફિલ્મના ટ્રેલરમાં જોવા મળેલા ‘જેલના બરાકમાં ટોઇલેટ લીકેજના સીન' વિરુદ્ધ વાંધો ઉઠાવ્યો છે.સીબીએફસીના ચેરમેન પ્રસૂન જોશી, આ ફિલ્મના મેકર્સ તેમજ એના લીડ સ્ટાર રણબીર કપૂરને સંબોધીને કરવામાં આવેલી ફરિયાદમાં જણાવાયું હતું કે, ‘આ ફિલ્મના ટ્રેલરમાં અમે એક સીન જોયો છે કે જેમાં સંજય દત્ત જેલની એવી બરાકમાં હોય છે કે જ્યાં ટોઇલેટ ઓવરફ્લો થાય છે. અવેલેબલ માહિતી અનુસાર ગવર્નમેન્ટ અને જેલની ઓથોરિટીઝ જેલનાં તમામ બરાક્સની ખૂબ જ સારી રીતે કાળજી લે છે.